Brotsj

Brotsj er et bearbeidningsverktøy for metall, som brukes til å lage hull med nøyaktig størrelse. 

Prosessen kalles brotsjing, og hensikten med brotsjing er å forbedre kvaliteten til et hull som på forhånd er boret, rømmet eller dreid. Hullet får på denne måten et diametermål innenfor strenge toleranser, større overflatefinhet og bedre retthet og rundhet.

Brotsjetyper

Vi har følgende hovedkategorier for brotsjer:

Maskinbrotsj
Håndbrotsj

Arbeid med brotsj

Når man skjærer med en brotsj er det viktig at skjærehastigheten er liten. 
En brotsj må aldri roteres feil vei. Dette kan føre til at spon kiler seg fast mellom skjær og gods, og ødelegge skjærene. 
Husk å bruke rikelig med skjærevæske ved brotsjing. Den reduserer friksjon og kjøler samtidig som den skyller vekk spon. 

 Se også 
 Rømmer, et lignende verktøy

 Referanser 

Kategori:Verktøy